મુંબઈ, 6 ઑગસ્ટ : 23મી ઑગસ્ટે રૂપેરી પડદે જ્હૉન અબ્રાહમ નિર્મિત ફિલ્મ મદ્રાસ કૅફે પહોંચી રહી છે. એક બાજુ મદ્રાસ કૅફે પહેલા અને પછી મોટી ફિલ્મો રિલીઝ થતી હોવાથી જ્હૉન ચિંતામાં છે, તો બીજી બાજુ તામિળ સંગઠનોએ ફિલ્મ અંગે હોબાળો શરૂ કર્યો છે. તામિળ સંગઠનો કહી રહ્યાં છે કે ફિલ્મમાં તામિળ વ્યાઘ્રો સંગઠન એટલે કે લિટ્ટેને ખોટી રીતે રજૂ કરાયું છે. તેથી તેઓ ફિલ્મ રિલીઝ સામે વાંધો ઉઠાવી રહ્યાં છે.